b'\n_START_ARTICLE_\nLa Ni\xc3\xb1a\n_START_PARAGRAPH_\nAng La Ni\xc3\xb1a ay isang pinagpisang kababalaghan o penomenong pangkaragatan at panghimpapawid na katapat ng El Ni\xc3\xb1o bilang bahagi ng mas malawak na gawi o padron ng klimang El Ni\xc3\xb1o\xe2\x80\x93Southern Oscillation.  Sa loob ng panahon ng La Ni\xc3\xb1a, ang temperatura ng ibabaw ng dagat sa kahabaan ng pang-ekwador na Silanganing Gitnang Karagatang Pasipiko ay magiging mas mababa ng 3-5 mga gradong Celsius kaysa normal. Sa Estados Unidos, ang isang yugto ng La Ni\xc3\xb1a ay nilalarawan bilang isang panahon ng hindi bababa sa 5 mga buwan ng mga kalagayang La Ni\xc3\xb1a conditions. Nagmula ang pangalang La Ni\xc3\xb1a buhat sa salitang Kastila na nangangahulugang "ang batang babae", na may pagkakahalintulad sa El Ni\xc3\xb1o na may ibig sabihing "ang batang lalaki"._NEWLINE_Ang La Ni\xc3\xb1a, minsang impormal na tinatawag bilang "laban sa El Ni\xc3\xb1o" o "anti-El Ni\xc3\xb1o" sa Ingles, ay ang kabaligtaran ng El Ni\xc3\xb1o, kung saan ang huli ay tumutugma sa mas mataas na temporatura ng ibabaw ng dagat na may pagtaliwas na hindi bababa sa 0.5\xc2\xa0\xc2\xb0C, at ang mga epekto nito ay kadalasang kabaligtaran ng mga mula sa El Ni\xc3\xb1o.  Tanyag ang El Ni\xc3\xb1o dahil sa malamang na nakakapinsalang malaking talab nito sa weather na nasa kahabaan ng mga dalampasigan ng Tsile at ng Australya.  Bilang dagdag, karaniwang nauunahan ang La Ni\xc3\xb1a ng isang malakas na El Ni\xc3\xb1o.\n_START_SECTION_\nMga epekto ng La Ni\xc3\xb1a\n_START_PARAGRAPH_\nKaramihang nakakasanhi ang La Ni\xc3\xb1a ng taliwas na mga epekto ng El Ni\xc3\xb1o.  Halimbawa na, makapagdudulot ang El Ni\xc3\xb1o ng panahon ng tagtuyot sa Gitnang-kanluran ng Estados Unidos, habang karaniwang makapagsasanhi ng panahon ng pag-ulan sa pook na ito.'